โครงการส่งเสริมวัฒนธรรมและประเพณี "วันลูกโหนดและของดีสทิงพระ" ซึ่งมีวัตถุประสงค์ ดังนี้

1.เพื่อส่งเสริมประเพณีและวัฒนธรรม รวมทั้งวิถีชีวิตของประชาชนคาบสมุทรสทิงพระ ให้คงอยู่สืบทอดสู่ลูกหลานได้ตระหนักและมีจิตสำนึกรักและยึดถือปฏิบัติสืบต่อไป

2.เพื่อเป็นการเผยแพร่และประชาสัมพันธ์ต่อสาธารณะชนทั่วไปได้ทราบ รับรู้และสนใจมาเที่ยวชมหาซื้อผลิตภัณฑ์จากชุมชน

3.เพื่อเป็นการส่งเสริมการท่องเที่ยวเชิงอนุรักษ์วัฒนธรรมให้เป็นที่ประจักษ์แก่นักท่องเที่ยวอันจะนำรายได้มาสู่พี่น้องประชาชนในอำเภอสทิงพระ

4.เพื่อส่งเสริมเพิ่มพูนมูลค่าผลิตภัณฑ์ชุมชน (OTOP)และผลิตภัณฑ์จากตาลโตนด

5.เพื่อแสดงออกถึงความเป็นน้ำหนึ่งใจเดียวกันของประชาชนชาวอำเภอสทิงพระ

เป้าหมายการดำเนินงาน

1.จัดนิทรรศการแสดงวิถีชีวิตประชาชนบนคาบสมุทรสทิงพระ

2.จัดการประกวดผลิตผลและผลิตภัณฑ์จากตาลโตนดและผลิตภัณฑ์พื้นบ้านอาหารพื้นเมืองของชาวอำเภอสทิงพระ

ซึ่งอำเภอได้ขอความร่วมมือให้องค์การบริหารส่วนตำบล จัดขบวนแห่วิถี โหนด นา เล และเพื่อให้การตั้งงบประมาณให้เป็นไปตามระเบียบวิธีงบประมาณ จึงขอเรียนถามดังนี้

โครงการดังกล่าวข้างต้นควรตั้งงบประมาณไว้ในงานใด งานพัฒนาชุมชน หรือ งานศาสนาและวัฒนธรรม